Covid-19-statistieke: Kommer oor meer as 3 000 nuwe gevalle in SADr. Zweli Mkhize, minister van gesondheid. (Foto: GCIS) Suid-Afrika het weer die teiken van 3 000 nuwe gevalle van Covid-19 per dag oorgesteek. Dr. Zweli Mkhize, minister van gesondheid, het Vrydagaand in sy gebruiklike verklaring gesê hy is bekommerd nadat 3 105 pasiënte in die afgelope siklus van 24 uur positief getoets het vir die koronavirus. Meer as die helfte (54,4%) van dié gevalle is in die Oos-Kaap aangemeld. “Ons is ook bekommerd dat die koers van positiewe gevalle op 12% staan, wat hoër as die aangewese mikpunt is, byvoorbeeld 10% of minder.” Altesaam 762 763 pasiënte in Suid-Afrika het nou reeds positief getoets vir die koronavirus. Die dodetal staan op 20 759 nadat nog 88 pasiënte weens die virus gesterf het. Die meerderheid van die onlangse sterfgevalle (67) is in die Oos-Kaap aangemeld, gevolg deur 15 in die Vrystaat, drie in die Wes-Kaap, twee in Gauteng en een in KwaZulu-Natal. “Ons het opgemerk dat die aantal nuwe daaglikse sterftes aan’t styg is in die Oos-Kaap.” Volgens Mkhize het 707 040 pasiënte in Suid-Afrika egter reeds van die koronavirus herstel, met ŉ herstelkoers van 92,7%. Nog 29 019 toetse is intussen uitgevoer. Die land het nou reeds 5 243 055 toetse sedert die uitbreek van die virus gedoen. Die meeste van die toetse is in die privaat sektor uitgevoer. Sterftes en mense wat herstel het: